**Զաքարի Լիվայ Փյու** (անգլ.՝ **Zachary Levi Pugh**, [ˈzækəri ˈliːvaɪ], սեպտեմբերի 29, 1980(1980-09-29), Լեյք Չարլզ, Լուիզիանա, ԱՄՆ), ամերիկացի դերասան, հայտնի շնորհիվ կատակերգական դերերի «Կլավա, սկսիր» («Less Than Perfect») և «Չակ» («Chuck») սերիալներում, ինչպես նաև «Մեծ մայրիկի տունը 2» («Big Momma's House 2») և «Էլվինը և բուրունդուկները 2։ Պիսկվել» («Alvin and the Chipmunks: The Squeakquel») ֆիլմերով։ 2013 թվականին Լիվայը խաղում է Ֆանդրալի դերը «Տոր 2։ Խավարի արքայություն» ֆիլմում։

Վաղ կյանք
---------

Զաքարի Լիվայ Փյուն ծնվել է Լեյք Չարլզում, Լուիզիանա նահանգ։ Նա հանդիսանում է ընտանիքի միջին զավակ, նա ունի ավագ և կրտսեր քույրեր։ Նա ունի վալիական արմատներ։ Մանուկ հասակում նա ճամփորդել է ամբողջ երկրով, մինչ նրա ընտանիքն արմատներ է գցել Վենտուրա շրջանում, Կալիֆոռնիա նահանգ։ Վեց տարեկան հասակում նա սկսել է նկարահանվել, երգել և պարել դպրոցում և տեղական թատերական բեմադրություններում։ «Բուենա» միջնակարգ դպրոցն ավարտելուց հետո նա տեղափոխվում է Լոս Անջելես, որպեսզի կյանքի կոչի դերասան դառնալու վաղեմի երազանքը։ Սկսում է խաղալ թատրոնում, դերեր կատարելով այնպիսի բեմադրություններում, ինչպիսին են «Հետնապահները», «Օլիվեր», «Հրաշագործը Օզ երկրից» և «Բիգ Ռիվեր»։ Նրա Հիսուսի կերպարը «Ojai’s Godspell» բեմադրությունում դեպի նրան է գրավում Հոլլիվուդի ուշադրությունը։

Կարիերա
-------

### Կինո

Զակարի Լիվայը «Օսկար»-ի մրցանակների հանձնման 83-րդ արարողությունում
2006 թվականին Լիվայը դեր է ստանում «Մեծ մայրիկի տունը 2» կատակերգական ֆիլմում։ Նա հանդիսանում է ոչ միայն դերասան։ 2007 թվականին նա հանդես է գալիս որպես «Պարույր» («Spiral») ֆիլմի գործադիր պրոդյուսեր, որում նա նույնպես դեր է կատարում։ Նշանակալից դերերից է հանդիսանում նաև «Էլվինը և բուրունդուկները 2։ Պիսկվել» ֆիլմում մասնակցությունը, թողարկված 2009 թվականին։ 2010 թվականի նոյեմբերի 24-ին մեծ էկրան է բարձրանում Դիսնեյի «Ռապունցել։ Խճճված պատմություն» մուլտֆիլմը, Լիվայի կողմից հնչյունավորված Ֆլինն Ռայդերի՝ արքայադստեր փրկիչ, գլխավոր դերով։

Լիվայը պետք է Ֆանդրալի դերը կատարեր «Տոր» ֆիլմում, սակայն չի կարողանում անել դա նկարահանման ժամանակացույցի և իր «Չակ» հեռուստասերիալի անհամատեղության պատճառով։ ТԱյնուամենայնիվ, նա նա քաղում է այդ դերը ֆիլմի սիքվելում՝ «Տոր 2։ Խավարի արքայություն» («Thor: The Dark World»), Ջոշ Դալլասի աշխատանքային ժամանակացույցի անհամատեղիության պատճառով։

### Հեռուստատեսություն

Լիվայը San Diego Comic-Con International-ում, 2009 թվական
Լիվայը 2002 թվականին խաղացել է «Մեծ կրակոց» ֆիլմում, որում նաև նկարահանվել են Ջենիֆեր Մորիսոնը և Նիկոլաս Տուրտուրոն։ Նույն թվականին նա ստանում է Կիպ Սթեդմենի դերը «Կլավա, սկսիր» կատակերգական սերիալում։ 2003 թվականին նա նկարահանվել է «Դիմեք Ջեյնին» («See Jane Date») հեռուստատեսային ֆիլմի դերերից մեկում, որում նկարահանվել են նաև Քարիզմա Կարպենտերը, ով ծանոթ է ռոսական հեռուստադիտողին «Բաֆի - վամպիրներին կործանողը» սերիալից և Հոլլի Մարի Կոմբսը (Պայպեր Հոլլիվելը «Հմայվածները» սերիալում)։ «Կլավա, սկսիր» սերիալը ավարտվում է 2006 թվականին։

2007 թվականին Լիվայը ստանում է գլխավոր դեր «Չակ» սերիալում, որում կրկին կարողանոմւ է մտնել կատակերգական կերպարի մեջ։ Շոուի եզրափակիչ դրվագը եթեր է հեռարձակվում 2012 թվականի հունվարին։

### Երաժշտություն

2010 թվականի ապրիլին Լիվայը և Քեթրին Մակֆին ձայնագրում են «Terrified» սինգլը, որը հասանելի է iTunes-ում։ Բացի այդ, Լիվայը և Մենդի Մուրը կատարում են «I See the Light» և «I’ve Got a Dream» երգերը «Ռապունցել։ Խճճված պատմություն» անիմացիոն ֆիլմում։ «I See the Light» երգը անվանակարգվում է «Օսկար»-ի 2010 թվականին և արժանանում է «Գրեմմի»-ի 2011 թվականին։

### Այլ

Леви говорит об опыте на Бродвее
Զաքարին ձայնավորել է Արկեյդ Գենոնին «Fallout: New Vegas» համակարգչային խաղում և ինքն իրեն «Tomb Raider» խաղում (2013 թվական)։

2015 թվականի սեպտեմբերի 1-ին Լիվայը միանում է «Նա սիրում է ինձ» մյուզիքլի վերածնված բեմադրությանը Բրոդվեյում։ Լաուրա Բենանտին ստանում է Ամալիայի դերը։

Անձնական կյանք
--------------

Լիվայը հանդիսանում է «Nissan GT-R»-ի առաջին տիրակալը, որը վաճառքի է հանվում ԱՄՆ-ում 2009 թվականին։ Զակարիան պաշտում է համարկարգչային խաղերը։ 2012 թվականին, «Bello» ամսագրին հարցազրույցում, Լիվայը խոստովանում է. «Ես սիրում են տեսախաղերը։ Միշտ սիրել եմ և պիտի սիրեմ։ Այժմ ես վայելում եմ «Call of Duty: Modern Warfare 3» և «Gears of War» խաղերով։ Սակայն ծրագրում են անցնել «Mass Effect 3»-ին, եթե ես ժամանակ գտնեմ դրա համար»։ Ազատ ժամանակ Լիվայը հրապուրվում է սքեյթբորդով, սնոուբորդով, ինչպես նաև, հրապուրվում է սպորտի այլ տարատեսակներով։

Զաքարին քրիստոնյա-ավետարանական է մանկությունից։ 2002 թվականին նա հարցազրույց է տալիս «Relevant» ամսագրի համար, որում պատմում է իր հավատքի մասին. «Նկարահանման հրապարակում իմ խնդիրը, իմ կարծիքով, դա, առաջին հերթին, մարդկանց սիրելն է և նրանց վստահությունը շահելը, որպեսզի նրանք հասկանան, որ ես իրականում նրանց սիրում եմ և մտահոգվում եմ նրանց և նրանց բարեկեցության մասին։ Եվ այն դեպքում, երբ նրանց պետք լինի իմ օգնությունը, նրանք հնարավորություն ունենան մոտենալու ինձ և հարցնեն. «Պատմիր, ինչպե՞ս ես դու պահպանում քո հանգստությունը։ Ինչպե՞ս ես դու քեզ այդքան հարմարավետ զգում։ Որտեղի՞ց ես դու վերցնում այդ ամբողջ սերը։ Որտեղի՞ց ես դու վերցնում քո բոլոր տաղանդները»։ Եվ ես կշրջվեմ նրանց կողմը և առանց վարանման կպատասխանեմ. «Հիսուս Քրիստոս»»։

2010 թվականի սեպտեմբերին Լիվայը հիմնում է «The Nerd Machine» սեփական ընկերությունը։

### Հարաբերություններ

2014 թվականի հունիսի 16-ին Միսի Պերեգրիմը «Twitter»-ում հայտնում է, որ նա և Լիվայը ամուսնացել են Մաուիում, Հավայան կղզիներ։ Նաև հրապարակելով լուսանկարներ, որտեղ նրանք երկուսով վերնաշապիկներով են «Պարոն» և «Տիկին» մակագրություններով։ Ամուսնությունը երկարատև չի լինում և արդեն 2015 թվականի ապրիլին ամուսինները դիմում են ապահարզանի, նշելով բաժանման օրը՝ 2014 թվականի դեկտեմբերի 3-ը։

Հատընտիր ֆիլմագրություն
-----------------------

Զակարի Լիվայը San Diego Comic-Con International-ում, 2011 թվական

| Թվական | Անվանում | Բնօրինակ անվանում | Կերպար |
| --- | --- | --- | --- |
| 2002-2006 | Կլավա, սկսիր | Less Than Perfect | Կիպ Սթեդմեն |
| 2002 | Մեծ կրակոց | Big Shot: Confessions of a Campus Bookie | Ադամ |
| 2003 | Դիմեք Ջեյնին | See Jane Date | Գրանտ Աշեր |
| 2004-2005 | Մահացել է սեփական նախաձեռնությունը | Curb Your Enthusiasm | Բելման |
| 2006 | Մեծ մայրիկի տունը 2 | Big momma's house 2 | գործակալ Ջեք Քևին Կենիլի |
| 2007 | Պարույր | Spiral | Բերկլի |
| 2007 | Ctrl Z | Ctrl Z | Բեն Պիլար |
| 2007-2012 | Չակ | Chuck | Չակ Բարտովսկի |
| 2008 | Արտասովոր ճանապարհորդություն | Wieners | Բեն |
| 2008 | Ամերիկյան նորահարուստ | An American Carol | փորձարկվող #1 |
| 2008 | Ռեյի բոլոր երանգները | Shades of Ray | Ռեյ Ռեյման |
| 2009 | Կասկադյորներ | Stuntmen | Թրոյ Ռատովսկի |
| 2009 | Էլվինը և բուրունդուկները 2։ Պիսկվել | Alvin and the Chipmunks: The Squeakquel | Տոբի Ջեն |
| 2009 | Բայրոն Ֆիլիպս։ Գտածո | Byron Phillips: Found | Բայրոն Ֆիլիպս |
| 2010 | Ռապունցել։ Խճճված պատմություն | Tangled | Ֆլին Ռայդեր (ձայնավորում) |
| 2012 | Ռապունցել։ Երջանիկ ընդմիշտ | Tangled Ever After | Ֆլին Ռայդեր (ձայնավորում) |
| 2012 | Տեսախաղերի բարձրագույն դպրոց | Video Game High School | Էյս |
| 2013 | Հիշիր կիրակին | Remember Sunday | Գաս |
| 2013 | Տոր 2։ Խավարի արքայություն | Thor: The Dark World | Ֆանդրալ |
| 2015 | Հերոսներ։ Վերածնունդ | Heroes Reborn | Լյուկ Կոլինս |
| 2015-2016 | Հեռուստանովել | Telenovela | Ջեյմս ՄակՄեհոն |

Աղբյուրներ
----------

* Պաշտոնական կայք(անգլ.)
* Զակարի Լիվայ (անգլ.) *Internet Movie Database* կայքում
* Զակարի ԼիվայԹվիթթերում

Ծանոթագրություններ
------------------

1. ↑
2. ↑  Internet Broadway Database — 2000.
3. ↑  Discogs — 2000.
4. ↑  GeneaStar
5. 1 2  «Zachary Levi». *TV Guide*. Վերցված է 2011 թ․ օգոստոսի 3-ին.
6. 1 2  Wyatt, Edward (2007 թ․ սեպտեմբերի 30). «Super Nerd Is Out to Save the World». *Նյու Յորք Թայմս*. Վերցված է 2010 թ․ օգոստոսի 21-ին.
7. ↑  «Anytime with Bob Kushell feat. Zach Levi». *Anytime with Bob Kushell*. Season 1. Սերիա 8. փետրվարի 5, 2009.
8. ↑  Corliss, Richard (January 11, 2010). "Alvin and the Chipmunks: The Squeakquel". *Time*. **175** (1):51.
9. ↑  «'Thor 2': Zachary Levi Eyed For Fandral, Josh Dallas Out Of Film». *huffingtonpost*. 2012 թ․ հունիսի 6. Վերցված է 2012 թ․ հոկտեմբերի 3-ին.
10. ↑  Stransky, Tanner (2010 թ․ օգոստոսի 9). «2010 Teen Choice Awards winners announced». *EW*. Արխիվացված է օրիգինալից 2011 թ․ հունվարի 1-ին. Վերցված է 2011 թ․ մարտի 8-ին.
11. ↑  Markovitz, Adam; Tanner Stransky (2008 թ․ մարտի 3). «30 Under 30: The Actors». *Entertainment Weekly*. Արխիվացված է օրիգինալից 2014 թ․ ապրիլի 19-ին. Վերցված է 2009 թ․ մարտի 10-ին.
12. ↑  "Terrified premieres on Vevo today!" Արխիվացված 2011-07-13 Wayback Machine. Retrieved 2011-08-03.
13. ↑  "Terrified featuring Zachary Levi on Entertainment Weekly Արխիվացված 2011-07-13 Wayback Machine". Retrieved 2011-08-03.
14. ↑  Skerry, Kath (2011 թ․ փետրվարի 27). «Zachary Levi Sings at the Oscars (Video)». *Give Me My Remote*. Վերցված է 2011 թ․ մարտի 8-ին.
15. ↑  Wright, Anders (2011 թ․ մարտի 2). «Rolling the dice». *San Diego City Beat*. Արխիվացված է օրիգինալից 2012 թ․ մարտի 13-ին. Վերցված է 2011 թ․ մարտի 25-ին.
16. ↑  Carolla, Adam (2010 թ․ հուլիսի 16). «Zach Levi». *CarCast*. Արխիվացված է օրիգինալից 2013 թ․ հուլիսի 21-ին. Վերցված է 2010 թ․ սեպտեմբերի 12-ին.
17. ↑  Nygaard, Sandra (2007 թ․ հոկտեմբեր). «With a name like Levi, he's gotta know jeans». *Men's Health*. **22** (8): 134.
18. ↑  Webb, Charles (2011 թ․ դեկտեմբերի 5). «Spike VGAs Interview: Meet Your Host, Zachary Levi». MTV. Վերցված է 2011 թ․ դեկտեմբերի 7-ին.`{{cite web}}`: CS1 սպաս․ url-status (link)
19. ↑  «Q&A With Zachary Levi». *Relevant Magazine*. Վերցված է 2009 թ․ հոկտեմբերի 13-ին.
20. ↑  «Zac Launches The Nerd Machine». *ChuckTV.net*. Վերցված է 2010 թ․ սեպտեմբերի 24-ին.
21. ↑  Marquina, Sierra. «Zachary Levi Secretly Marries Girlfriend Missy Peregrym In Maui: Pic – Us Weekly». Usmagazine.com. Վերցված է 2014 թ․ հունիսի 17-ին.
22. ↑
23. ↑  «Zachary Levi & Missy Peregrym Secret Wedding Ends In Even More Secret Divorce». TMZ.com. Վերցված է 2015 թ․ ապրիլի 18-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զաքարի Լիվայ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (անգլ.) |
|  |
| Ֆոտո, վիդեո և աուդիո | Apple Music · Ինստագրամ (անգլ.) · Last.fm · Spotify |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Movie Database · ԿինոՊոիսկ · Metacritic · MusicBrainz · Rotten Tomatoes · Giant Bomb · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4956176 · BNF: 16608054w · CONOR: 157486435 · GND: 142453595 · ISNI: 0000000115581563 · LCCN: no2007082048 · NTA: 32656991X · NUKAT: n2021088607 · SUDOC: 238674711 · VIAF: 2251039 · WorldCat VIAF: 2251039 |

 |

 |